als_Latn dik_Latn sag_Latn
Ushqimi apo pijet nuk janë shkaktarë të zakonshëm të astmës. Një reagim i pakëndshëm ushqimor, ka më shumë të ngjarë të përfshijë lëkurën ose sistemin e tretje-s, sesa mushkëritë tuaja. Një reagim i keq ushqimor, mund të shkaktohet ose nga një alergji ushqimore e vërtetë ose më shpesh, nga intoleranca ushqimore.
Cili është ndryshimi ndërmjet alergjisë ushqimore dhe intolerancës ushqimore?
Një alergji ushqimore ndodh kur sistemi imunitar, që është sistemi mbrojtës i trupit tuaj, reagon jashtë normales ndaj një ushqimi. Shkak për reaksion alergjik është zakonisht një proteinë në ushqim.
Simptomat e alergjisë ushqimore mund të përfshijnë një skuqje të lëkurës apo urtikarie, ndonjëherë, të vjella, diarre, dhimbje barku dhe ndonjëherë edhe marrje fryme dhe vështirësi në frymëmarrje. Këto simptoma zakonisht shfaqen brenda pak minutash pasi keni ngrënë. Më rrallë, simptomat mund të duan disa orë për t’u zhvilluar. Forma më e rëndë e alergjisë ushqimore, anafilaksi, mund të jetë e rrezikshme për jetën.
Një intolerancë ushqimore, ndryshe nga alergjitë ushqimore, nuk ka të bëjë me sistemin imunitar. Ajo shpesh shkaktohet nga kimikatet në një ushqim, kimikatet natyrore apo ato të shtuara, që i japin ngjyrë apo shije ushqimit.
Intoleranca ndaj ushqimit shkakton simptoma të tilla si dhimbje barku, diarre, dhimbje koke, dhe me disa përbërës si p.sh. dyoksidi i sulfurit, mund të shkaktojnë astmën.
als_Latn als_Latn als_Latn als_Latn als_Latn als_Latn